รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่  ๗ / ๒๕๕๘ 
วันอังคารที่ ๗ กรกฎาคม พ.ศ. ๒๕๕๘  เวลา ๑๕.๒๐ น.
ณ ห้องเรียนคุณภาพโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม
        ๙๖   คน
ผู้มาประชุม
        ๘๘  คน
ผู้ไม่มาประชุม
          ๘   คน 
ได้แก่





๑. นางจุฑามาศ

ไพฑูรย์

ลากิจ



๒. นายสมชาย

วุฒิพันธุ์

ลาป่วย



๓. นายอามร

โสภานุสนธิ์
ลาป่วย



๔. นายองอาจ

อินทร์แฟง
ลาป่วย



๕. นางสาวกวินตรา
นิลสนธิ

ลาป่วย



๖. นางสมเจตนา

มาประเสริฐ
ลา...



๗. นายเอก

วิวัฒน์พงษ์
ลา…



๘. นางพรระวี

คงขำ

ขออนุญาตไปพบแพทย์
ผู้ร่วมประชุม  นักศึกษาฝึกประสบการณ์ฯ  จำนวน ๑๔ คน  
ระเบียบวาระที่ ๑  เรื่องที่ประธานแจ้งให้ทราบ

อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนกรกฎาคม จำนวน ๒ คน ดังนี้ นางสาวศรีสุรีย์  ทองศรีอ่อน และนางสาวอัจฉรา  บุญกลิ่น

ขอแสดงความยินดีกับนางสาวลำดวน  ไชยสะอาด  ที่ได้รับเกียรติบัตรการอบรมพัฒนาการใช้เทคโนโลยีสารสนเทศและผ่านเกณฑ์การประเมินผลสัมฤทธิ์การอบรมตามโครงการพัฒนาครูและบุคลากรทางการศึกษา
โดยใช้เทคโนโลยีสารสนเทศจากสำนักงานคณะกรรมการการศึกษาขั้นพื้นฐาน กระทรวงศึกษาธิการ ระหว่างวันที่ 
๙-๑๑ มกราคม ๒๕๕๘ ณ โรงแรมไพลิน  อำเภอเมือง  จังหวัดพิษณุโลก

๑.๑ การสอบ PISA   สพฐ. คัดเลือกโรงเรียนคลองลานวิทยาเป็นตัวแทนในการเข้าสอบ PISA เพื่อจัดลำดับการสอบประเมินทั้งหมด ๗๐ ประเทศ  โดยโรงเรียนคลองลานวิทยาคัดเลือกนักเรียนกลุ่มตัวอย่างที่มีอายุ ๑๕ ปี จำนวน ๑๕๕ คน ซึ่งจะมีทั้งนักเรียนที่เรียนชั้น ม.๓  ม.๔ และ ปวช.๑ แล้วส่งรายชื่อไปยัง สพฐ. จากนั้น สพฐ.จะสุ่มรายชื่อนักเรียนจำนวน ๔๒ คน ที่จะเข้าสอบ PISA มายังโรงเรียนเพื่อเข้าสอบ PISA ทางออนไลน์ในเดือนสิงหาคม ๒๕๕๘

      ดังนั้น โรงเรียนคลองลานวิทยาจึงคัดเลือกนักเรียนกลุ่มตัวอย่างที่มีอายุ ๑๕ ปี จำนวน ๑๕๕ คน
เข้ารับการสอนติวในชั่วโมงแรกของแต่ละวัน จึงขอให้ครูผู้สอนเช็คเวลาเรียนให้กับนักเรียนด้วย

๑.๒ กิจกรรมผู้ปกครองจิตอาสา โรงเรียนเริ่มดำเนินกิจกรรมผู้ปกครองจิตอาสาตั้งแต่วันที่ ๒๙ มิถุนายน ๒๕๕๘ เพื่อให้ผู้ปกครองมีส่วนร่วมในการดูแลนักเรียน 

        จากการประชุมผู้ปกครองนักเรียนเมื่อวันที่ ๑๙ มิถุนายน ๒๕๕๘ โรงเรียนคลองลานวิทยาได้ประธานกรรมการเครือข่ายผู้ปกครองคนใหม่ คือ นายยุทธกิจ  หอมกระโทก  อยู่ในวาระ ๑ ปีการศึกษา
๑.๓ การปฏิบัติตามอัตลักษณ์นักเรียน มีวินัย (เดินชิดขวา) ใฝ่เรียนรู้ อยู่อย่างพอเพียง  โรงเรียนได้จัดทำป้ายรณรงค์ให้เดินชิดขวาติดไว้บริเวณทางเดิน หากพบนักเรียนไม่ปฏิบัติตามขอให้คณะครูตักเตือนนักเรียน เพื่อให้นักเรียนปฏิบัติจนเป็นนิสัย และขอให้คณะครูปฏิบัติตนให้เป็นแบบอย่างแก่นักเรียนด้วย

๑.๔ การจัดระเบียบแถวและกิจกรรมหน้าเสาธง  โรงเรียนได้ส่งหนังสือขอให้กรมทหารพรานที่ ๓๕
ส่งเจ้าหน้าที่เข้ามาฝึกระเบียบแถวให้กับนักเรียนโรงเรียนคลองลานวิทยา ในวันที่ ๘ กรกฎาคม ๒๕๕๘  
เพื่อให้นักเรียนมีระเบียบวินัยในการเข้าแถวทำกิจกรรมหน้าเสาธง 
๑.๕ การแจ้งรายชื่อนักเรียนไม่เข้าเรียน  ขอให้ครูผู้สอนแจ้งชื่อนักเรียนที่ไม่เข้าเรียนให้ฝ่ายวิชาการด้วย
เพื่อฝ่ายบริหารวิชาการจะได้แจ้งผู้ปกครองให้มารับทราบ และขอขอบคุณหัวหน้ากลุ่มสาระฯ ที่ดำเนินการแจ้งให้ครูภายในกลุ่มสาระฯ ของตนได้ทราบและดำเนินการดังกล่าว
๑.๖ การกำชับนักเรียนให้รักษาทรัพย์สมบัติส่วนรวม  เนื่องด้วยนักเรียนไม่รักษาสมบัติส่วนรวม เช่น นั่งที่พนักพิงหลังของศาลาไม้ นั่งบนโต๊ะปิงปอง หรือนั่งบนราวเหล็กกั้น เป็นต้น ทำให้สมบัติส่วนรวมในโรงเรียนได้รับความเสียหายและชำรุด  ขอให้คณะครูช่วยดูแลนักเรียนหากพบพฤติกรรมดังกล่าวให้ว่ากล่าวตักเตือนนักเรียนด้วย
๑.๗ แนวปฏิบัติในการลดภาระครูและนักเรียน  สพม.๔๑ แจ้งให้สถานศึกษาทราบถึงแนวปฏิบัติในการลดภาระครูและนักเรียน เพื่อลดภาระการทำงานของครูและให้ครูมีเวลาสอนนักเรียนมากขึ้น โดยกระทรวงศึกษาธิการได้จัดระเบียบโครงการความร่วมมือกับหน่วยงานภายนอกมิให้จัดกิจกรรมในส่วนที่ไม่ใช่กิจกรรมการเรียนการสอน 
       ในระดับโรงเรียนให้คัดกรองและทบทวนโครงการหรือกิจกรรมที่หน่วยงานภายนอกจัดหากพบว่าสร้างภาระหรือส่งผลกระทบต่อการเรียนการสอนขอให้ยกเลิก หากหน่วยงานภายนอกขอความร่วมมือจากโรงเรียนในการจัดกิจกรรมที่เป็นการเพิ่มภาระครูและนักเรียนหรือใช้ระยะเวลามากให้โรงเรียนเสนอความเห็นชอบจากคณะกรรมการสถานศึกษาและกรรมการเขตพื้นที่การศึกษาก่อนดำเนินการ
๑.๘ นักเรียนแข่งขันกีฬาวอลเลย์บอลชายหาด ณ จังหวัดเพชรบูรณ์   นักเรียนจะไปแข่งขันกีฬาวอลเลย์บอลชายหาด ในวันที่ ๙-๑๒ กรกฎาคม ๒๕๕๘ ณ จังหวัดเพชรบูรณ์  ขอให้ครูผู้สอนเช็คเวลาเรียนให้นักเรียนด้วย
๑.๙ นายอุดมทรัพย์  นาคพงษ์  กำนันตำบลคลองน้ำไหล ขอให้โรงเรียนจัดนักเรียน จำนวน ๒๐๐ คน เพื่อร่วมกิจกรรมปลูกป่าและปล่อยพันธุ์ปลาเพื่อเทิดพระเกียรติวันแม่เนื่องในโอกาสเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ในวันที่ ๑๖ กรกฎาคม ๒๕๕๘ ณ อ่างเก็บน้ำคลองน้ำไหล
๑.๑๐ วันที่ ๒๘ กรกฎาคม วันคล้ายวันพระราชสมภพสมเด็จพระบรมโอรสาธิราช  เนื่องในวันคล้าย
วันพระราชสมภพสมเด็จพระบรมโอรสาธิราชเนื่องในโอกาสทรงเจริญพระชนมายุ ๖๓ พรรษา ในวันที่ ๒๘ กรกฎาคม ๒๕๕๘ กระทรวงวัฒนธรรมขอเชิญชวนพสกนิกรประดับธงเฉลิมพระเกียรติโดยพร้อมเพรียงกัน 
ระเบียบวาระที่ ๒  รับรองรายงานการประชุมครั้งที่  ๖/๒๕๕๘

รับรอง

ระเบียบวาระที่ ๓  เรื่องสืบเนื่องจากการประชุมครั้งที่แล้ว

๓.๑ การจัดกิจกรรมกีฬาภายใน 

      จะจัดกิจกรรมกีฬาภายในตั้งแต่วันที่ ๓-๗ สิงหาคม ๒๕๕๘ โดยในวันที่ ๓-๕ สิงหาคม ๒๕๕๘ 
จะจัดการแข่งขันตั้งแต่เวลา ๑๒.๐๐ น. เป็นต้นไป และจะมีพิธีเปิดในวันที่ ๖ สิงหาคม ๒๕๕๘

      ตั้งแต่วันที่ ๙ กรกฎาคม ๒๕๕๘ เป็นต้นไป จะขอเวลาชั่วโมงสุดท้ายของวันอังคาร วันพุธ และ
วันพฤหัสบดี เพื่อฝึกซ้อมกองเชียร์ (ยกเว้นสัปดาห์สอบกลางภาค) ขอให้คณะครูแต่ละคณะสีช่วยดูแลนักเรียนด้วย

      ทุกคณะสีได้เบิกเงินไปแล้ว ขอให้ครูแต่ละคณะสีดูแลการใช้เงินของนักเรียนด้วย โดยขอให้มีหลักฐาน
มาล้างหนี้ด้วย และกำหนดงบประมาณให้ทุกคณะสีในการทำกองเชียร์จำนวน ๖,๐๐๐ บาท ขบวนพาเหรดจำนวน ๓,๐๐๐ บาท คณะลีดเดอร์จำนวน ๔,๐๐๐ บาท และค่าใช้จ่ายในการแข่งขันกีฬาจำนวน ๒,๐๐๐ บาท
ระเบียบวาระที่ ๔  เรื่องเสนอเพื่อพิจารณา

๔.๑ กิจกรรมผู้ปกครองจิตอาสาและกิจกรรมหน้าเสาธง  ผู้อำนวยการฯ นำเสนอกิจกรรมผู้ปกครอง
จิตอาสาและกิจกรรมหน้าเสาธง  เนื่องจากโรงเรียนได้เริ่มจัดกิจกรรมผู้ปกครองจิตอาสาตั้งแต่วันที่ ๒๙ มิถุนายน ๒๕๕๘ พบว่า ผู้ปกครองจิตอาสามาตั้งแต่เช้าแต่ไม่มีครูเวรหรือครูที่ปรึกษามารอรับผู้ปกครองเลย จึงขอให้คณะครูปฏิบัติหน้าที่ ดังนี้

    ๑. ครูเวรและครูที่ปรึกษาต้องมาโรงเรียนก่อนเวลา ๐๗.๐๐ น. และยืนตามจุดที่กำหนดไว้

    ๒. ให้ผู้ปกครองจิตอาสาลงชื่อปฏิบัติหน้าที่ในสมุด

    ๓. มอบป้ายคล้องคอผู้ปกครองจิตอาสา

    ๔. ถ้าผู้ปกครองจิตอาสามาน้อยให้ยืนที่หน้าประตู หากผู้ปกครองจิตอาสามาเป็นจำนวนมากให้แบ่งผู้ปกครองมายืนที่จุดจอดรถจักรยานยนต์ด้วย

    ๕. เวลาประมาณ ๐๘.๐๐ น. ขอเชิญผู้ปกครองจิตอาสาร่วมทำกิจกรรมหน้าเสาธง

    ๖. เชิญผู้ปกครองไปดูความคืบหน้าในการสร้างโรงอาหาร 
    ๗. เข้าห้องประชุม เปิดโอกาสให้ซักถามและเสนอแนะ
    ที่ประชุมเห็นชอบตามที่เสนอข้างต้น

    ในวันที่ ๘ กรกฎาคม ๒๕๕๘ กรมทหารพรานที่ ๓๕ จะจัดส่งเจ้าหน้าที่มาฝึกระเบียบแถวให้กับนักเรียน ขอให้คณะครูให้นักเรียนเข้าแถวตามเลขที่ด้วย หากนักเรียนไม่มาให้เว้นที่ว่างไว้ และจะมีแบบบันทึกนักเรียนไม่เข้าร่วมกิจกรรมหน้าเสาธง ให้ครูที่ปรึกษาเช็คชื่อนักเรียนและนำส่งรองฯ มังกร  แสนกุล   ภายในเวลา ๐๙.๐๐ น. 
ระเบียบวาระที่  ๕  เรื่องจากกลุ่มบริหารงาน

๕.๑ งานที่เกี่ยวข้องกับกลุ่มบริหารวิชาการ

       ๕.๑.๑ ส่งบันทึกการเรียนการสอนประจำวัน  ขอให้ครูผู้สอนเช็คนักเรียนในชั่วโมงที่ ๑ ว่านักเรียนขาด ลาหรือไม่เข้าเรียน  ตอนเย็นหัวหน้าห้องจะนำบันทึกการเรียนการสอนประจำวันไปให้ครูที่ปรึกษาลงชื่อและนำมาส่งที่วิชาการ นายอดิศักดิ์  วงศ์ยุทธนานนท์ จะเป็นผู้กรอกข้อมูลลงคอมพิวเตอร์ หากพบว่าใน ๑ วัน นักเรียน ไม่เข้าเรียน ๓ ชั่วโมง ฝ่ายบริหารวิชาการจะแจ้งให้ผู้ปกครองทราบ 

       ๕.๑.๒ การสอบกลางภาคเรียนที่ ๑/๒๕๕๘  ขอให้คณะกรรมการคุมสอบเข้มงวดในการสอบและให้ปล่อยนักเรียนออกนอกห้องสอบได้ไม่เกินเวลา ๑๐ นาที  เรียงลำดับเลขที่ตามกระดาษคำตอบ หากนักเรียนขาดสอบให้แทรกกระดาษคำตอบเปล่าด้วยและเย็บข้อสอบให้เรียบร้อย

       ๕.๑.๓ ผลการสอบ O-NET ปีการศึกษา ๒๕๕๗  โรงเรียนคลองลานวิทยาได้คะแนนความก้าวหน้า ๑.๕๐ คะแนนกลุ่มสาระ ๖.๘๘  คะแนนเฉลี่ย ๘.๓๘

       ๕.๑.๔ การทำ MOU ผลการเรียนของนักเรียน  ครูผู้สอนแต่ละวิชาควรให้นักเรียนมีผลการเรียนเป็น ๐ ได้ไม่เกิน ๑๐ % 

       ๕.๑.๕ การสอบ PISA โรงเรียนจัดสอนติวให้กับนักเรียนในระดับชั้นมัธยมศึกษาปีที่ ๓ และ ๔ ที่มีอายุ ๑๕ ปี ในชั่วโมงที่ ๑ ของทุกวัน และขอให้ครูผู้สอนเช็คเวลาให้กับนักเรียนด้วย

       ๕.๑.๖ ครูผู้สอนแทนขอให้ส่งบันทึกการเข้าสอนด้วย และหัวหน้ากลุ่มสาระการเรียนรู้ขอให้ส่งบันทึกการสอนแทนทุกวันศุกร์ที่นายอดิศักดิ์ วงศ์ยุทธนานนท์

       ๕.๑.๗ การจัดการเรียนรู้และส่งเสริมการเรียนรู้ในศตวรรษที่ ๒๑   โรงเรียนจะจัดแหล่งเรียนรู้เพื่อสืบค้นตามแนวทางการจัดการเรียนรู้ในศตวรรษที่ ๒๑ และจะสำรวจความถนัดและความสนใจตามสมรรถนะและสาขาวิชาชีพของนักเรียนรายบุคคลในระดับชั้นมัธยมศึกษาปีที่ ๑ และ ๔

       ๕.๑.๘ โรงเรียนสองภาษา  จะมีบุคลากรไปดูงานโรงเรียนสองภาษา ในวันที่ ๑๔ กรกฎาคม ๒๕๕๘ 
ณ โรงเรียนตะพานหิน  อำเภอตะพานหิน  จังหวัดพิจิตร

๕.๒ เรื่องที่เกี่ยวกับกลุ่มบริหารทั่วไป
       ๕.๒.๑ การส่งหนังสือไป สพม.๔๑  ขอให้เจ้าหน้าที่ส่งไฟล์มาที่ธุรการเพื่อลงทะเบียนในระบบ
อีออฟฟิศด้วย
       ๕.๒.๒ เจ้าหน้าที่ของแต่ละฝ่ายขอให้รับหนังสือบนเคาน์เตอร์ห้องธุรการไปดำเนินการต่อด้วย
       ๕.๒.๓ ขอขอบคุณนายสมชาย  กัลยาณธรรม ที่ทำป้ายบอกเขตพื้นที่รับผิดชอบให้กับนักเรียน  และขอให้ครูที่ปรึกษาช่วยกับดูแลให้นักเรียนทำความสะอาดพื้นที่รับผิดชอบด้วย
       
       ๕.๒.๔ ครูเวรที่พูดหน้าเสาธงไม่ควรดุนักเรียนต่อหน้าผู้ปกครองจิตอาสาที่มาร่วมทำกิจกรรม
หน้าเสาธง

๕.๓ เรื่องที่เกี่ยวกับกลุ่มบริหารงบประมาณ/บุคคล

      ๕.๓.๑ ฝ่ายบริหารงานบุคคลจะแจ้งเว็บไซต์ให้กับข้าราชการครูเพื่อตรวจสอบความถูกต้องของ กพ.๗ อิเล็กทรอนิกส์ของแต่ละบุคคล ซึ่งจะเปิดระบบในวันที่ ๓-๖ สิงหาคม ๒๕๕๘ 

      ๕.๓.๒ ขอให้ครูที่ปรึกษาระดับชั้นมัธยมศึกษาตอนต้นรับคูปองอาหารกลางวันไปแจกให้กับนักเรียน
ที่ได้รับทุนปัจจัยพื้นฐาน คนละ ๗๕ ใบ เป็นเงินจำนวน ๑,๕๐๐ บาท  โดยมีนักเรียนได้รับทุนปัจจัยพื้นฐานทั้งสิ้นจำนวน ๒๕๒ คน  เริ่มใช้แลกอาหารได้ตั้งแต่วันที่ ๙ กรกฎาคม ๒๕๕๘ เป็นต้นไป

      ๕.๓.๓ ชี้แจงยอดเงินต่าง ๆ ดังนี้


    
เงินจำหน่ายน้ำดื่มได้เงิน ๑๗๓,๘๓๖.๑๐ บาท



เงินจำหน่ายคูปองภาคเรียนที่ ๑/๒๕๕๘ ได้เงิน ๕๔,๑๖๘ บาท  รวมทั้งสิ้นเป็นเงิน ๑๙๑,๙๓๙ บาท



เงินบริจาคสร้างโรงอาหารที่เก็บได้ในภาคเรียนที่ ๑/๕๘ เป็นเงิน ๖๓๙,๐๐๐ บาท มีเงินเหลือในบัญชี ๙๕๗,๔๘๕.๘๙ บาท



กองทุนลานทองมีเงิน ๕๐,๕๖๐ บาท ผู้ที่กู้ยืมไปขอให้ชำระคืนด้วย




สวัสดิการมีเงิน ๔๕๖,๖๑๓.๖๑ บาท แต่มีหนี้คงค้างประมาณ ๓๔๒,๐๐๘ บาท
และขอให้ล้างหนี้ภายในวันที่ ๑๖ กรกฎาคม ๒๕๕๘

       ๕.๓.๔ นักเรียนที่จะชำระเงินหรือค้างชำระเงินค่าโรงอาหาร ตั้งแต่วันที่ ๘ กรกฎาคม ๒๕๕๘ 
เป็นต้นไปให้นำไปชำระได้ทุกวันพุธที่นายทัศวัฒน์  ซอแก้ว

       ๕.๓.๕ ให้ทุกฝ่ายงานเขียนโครงการ/กิจกรรม ปีงบประมาณ ๒๕๕๙ ส่งแผนงานภายในวันที่ ๑๐ สิงหาคม ๒๕๕๘

๕.๔ เรื่องที่เกี่ยวกับกลุ่มงานกิจการนักเรียน
       ๕.๔.๑ ขอขอบคุณคณะครูงานที่ดำเนินการประชุมผู้ปกครองนักเรียน และส่งรายชื่อประธานกรรมการเครือข่ายผู้ปกครองนักเรียนระดับชั้น เพื่อเลือกประธานกรรมการเครือข่ายผู้ปกครองนักเรียนคนใหม่
       ๕.๔.๒ การเยี่ยมบ้านนักเรียน ขณะนี้มีครูที่ปรึกษาเยี่ยมบ้านนักเรียนครบ ๑๐๐  % และส่งเอกสารแล้วจำนวน ๓ ห้อง  ครูที่ปรึกษาที่ยังเยี่ยมบ้านนักเรียนไม่ครบขอให้รีบดำเนินการด้วย เพราะระบบดูแลช่วยเหลือนักเรียนจะต้องรายงานการเยี่ยมบ้านนักเรียนไปยัง สพม.๔๑  ภายในวันที่ ๑๕ กรกฏาคม ๒๕๕๘
       ๕.๔.๓ ครูที่ปรึกษาห้องใดที่ยังไม่ได้ส่งแบบสานสัมพันธ์ผู้ปกครองและแบบประเมินการประชุมผู้ปกครองขอให้นำมาส่งด้วย
       ๕.๔.๔ ครูเวรที่อยู่ประตู ๒ ขอให้มาช่วยครูเวรที่ประตู ๑ ครูเวรที่ตรวจอาคาร ๓ ให้ลงมาอยู่ตามจุด
ที่กำหนดด้วย
       ๕.๔.๕ นักเรียนที่ขออนุญาตออกนอกสถานศึกษา จะต้องมีลายเซ็นของครูที่ปรึกษา หัวหน้าระดับชั้นและครูฝ่ายปกครอง จึงจะอนุญาตให้นักเรียนออกนอกสถานศึกษาได้
       ๕.๔.๖ ฝ่ายปกครองได้ตรวจตรานักเรียนและกำชับนักเรียนให้เข้าเรียน ซึ่งคาดว่าจะมีนักเรียนที่เรียนซ้ำชั้นหรือไม่จบการศึกษาน้อยลง
       
       ๕.๔.๗ บุคลากรที่ไม่มาปฏิบัติงาน ขอให้มีการจัดสอนแทนด้วยเพื่อลดปัญหานักเรียนออกจากห้องเรียนแล้วทำให้เกิดความวุ่นวายขึ้น
ระเบียบวาระที่  ๖  เรื่องอื่น ๆ
ผอ.สมชาย  อังสุโชติเมธี

จากการประชุมผู้ปกครองจิตอาสา ผู้ปกครองนักเรียนแจ้งเรื่องต่างๆ ดังนี้
 

- ครูให้การบ้านนักเรียนเยอะมาก แต่ผู้ปกครองบางคนบอกว่านักเรียนไม่มีการบ้านเลย 
 

- เพื่อนไม่เข้าเรียนครูตีนักเรียนยกห้องเพราะไม่ดูแลเพื่อน


- มีการทะเลาะวิวาทและดักตีนักเรียนระหว่างที่เดินทางกลับบ้าน
ศึกษานิเทศก์จะมาเก็บข้อมูลเกี่ยวกับการจัดการเรียนรู้และส่งเสริมการเรียนรู้ในศตวรรษที่ ๒๑ และ 
PISA 

องค์การบริหารส่วนจังหวัดกำแพงเพชรจัดสรรงบประมาณให้โรงเรียนคลองลานวิทยาจำนวน ๑,๙๐๐,๐๐๐ บาท  ในการทำห้องโครงสร้างเกี่ยวกับหุ่นยนต์และเกี่ยวกับโปรแกรมวิทยาศาสตร์ ซึ่งผู้อำนวยการฯ และนายไพทูลย์  เถาตะมะ จะไปประชุมในวันที่ ๑๐ กรกฎาคม ๒๕๕๘ ณ องค์การบริหารส่วนจังหวัดกำแพงเพชร

นางวิลาพร  อารักษ์ และนายวิโรจน์  ตั้งวังสกุล จะเข้าร่วมประชุมโครงการ PISA ๒๐๑๕ MS ในวันที่ ๒๔ กรกฎาคม ๒๕๕๘ ณ  โรงแรมแอมบาสซาเดอร์ กรุงเทพมหานคร

ส่งโฮมรูมทุกวันศุกร์ก่อนเวลา ๑๐.๐๐ น.

ขอให้ครูเวรประจำวันบันทึกเวรด้วย

ครูเวรรักษาความปลอดภัยบางคนไม่มาอยู่และไม่บันทึกเวร ผู้ตรวจก็ไม่ตรวจเวรด้วย ขอให้มาปฏิบัติหน้าที่และบันทึกเวรด้วย

นายไพทูลย์  เถาตะมะ

ขอให้โรงเรียนปรับปรุงห้องน้ำนักเรียนชาย เพราะใช้ได้เพียง ๘ ห้องเท่านั้น


การเก็บเงินบริจาคสร้างโรงอาหาร เป็นการบริจาคโดยสมัครใจ แต่เมื่อปีการศึกษา ๒๕๕๗ ปรากฏว่าข้อมูล
ที่นักเรียนบริจาคเงินสร้างโรงอาหารนั้นไม่ตรงกับข้อมูลของทางโรงเรียนทำให้เกิดปัญหาขึ้น และตนเองรับเงินบริจาคจากนักเรียนมาแล้วนำส่งที่การเงินโรงเรียนแต่ไม่ได้ใบเสร็จหรือไม่มีหลักฐานใดๆ ว่านำเงินไปจ่าย ซึ่งตนจะต้องรับภาระในการรับจ่ายค่าบริจาคสร้างโรงอาหารในครั้งนี้เป็นเงินจำนวนหลายพันบาท และเชื่อว่านักเรียน
ที่จะจบ ม.๓ และ ม.๖ ในปีการศึกษานี้จะต้องมีกรณีที่จ่ายแล้วแต่ไม่ได้หลักฐานอย่างแน่นอน

 
ทั้งนี้ ตนเห็นว่าเกิดจากความผิดพลาดของตนเองที่ไม่ได้เก็บหลักฐานในการจ่ายเงินให้กับการเงินของโรงเรียน และระบบการจัดเก็บเงินของโรงเรียนนั้นมีข้อบกพร่อง จึงขอให้โรงเรียนมีการวางแผนการจัดเก็บเงินที่เป็นระบบด้วย 
นางสาวศรีสุรีย์  ทองสีอ่อน

ขอให้ครูนำนักเรียนไปโฮมรูมที่อื่นได้ ไม่จำเป็นต้องโฮมรูมที่สนาม เพราะไม่สะดวกเมื่อมีการแจกเอกสารให้นักเรียนทำ สนามกว้างมากนักเรียนไม่ฟังครูพูดและต้องใช้เสียงดังมากในการแจ้งข้อมูลข่าวสาร และขณะที่นักเรียนแยกแถวก็เกิดความวุ่นวายขึ้น

ขอให้โรงเรียนแก้ไขปัญหาน้ำเน่าเสียจากโรงอาหารด้วยเพราะส่งกลิ่นเหม็นต่อครูที่อยู่บ้านพักครู ขณะนี้เป็นช่วงฤดูแล้งยังส่งกลิ่นเน่าเหม็นและเมื่อเข้าสู่ฤดูฝนจะทำให้ส่งกลิ่นเน่าเหม็นมากยิ่งขึ้น
 ปิดประชุมเวลา ๑๗.๓๐ น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

